ราชสหพันธ์ฟุตบอลสเปน
ราชสหพันธ์ฟุตบอลสเปน () หรือ เอร์เรเฟฟ () เป็นหน่วยงานที่ทำหน้าที่ดูแลกิจการฟุตบอลต่าง ๆ ในประเทศสเปน ก่อตั้งขึ้นเมื่อปี ค.ศ. 1913 โดยสืบทอดองค์กรมาจากสหพันธ์สโมสรฟุตบอลสเปน () ซึ่งได้รับการก่อตั้งในปี ค.ศ. 1909 ปัจจุบันสหพันธ์มีสำนักงานใหญ่อยู่ที่นครฟุตบอลในเมืองลัสโรซัส ทางทิศตะวันตกของกรุงมาดริด
เซลตาเดบิโก
เรอัลกลุบเซลตาเดบิโกได้ก่อตั้งขึ้นจากความมุ่งมั่นของบิโกที่ต้องการจะประสบความสำเร็จในการแข่งขันระดับประเทศซึ่งในขณะนั้นมีชาวบาสก์เป็นคู่แข่งในการแข่งขันฟุตบอลสเปนมาโดยตลอด ทำให้เกิดแนวคิดที่จะรวมทั้งสองทีมเข้าด้วยกันเพื่อสร้างสโมสรที่มีขุมพลังมากพอที่จะแข่งขันในระดับประเทศ โดยผู้นำในการเคลื่อนไหวคือ มานูเอล เด กัสโตร นักเขียนหนังสือพิมพ์กีฬา "ฟาโรเดบิโก" ในปี พ.ศ. 2458 เขาได้เริ่มเขียนบทความว่าด้วยความจำเป็นนี้โดยมีคำขวัญว่า ""โตโดปอร์อีปาราบิโก"" (ทุกอย่างเพื่อบิโกและสำหรับบิโก) ซึ่งในที่สุดก็ได้รับการสนับสนุนจากผู้จัดการทีมของเรอัลบิโกเอสปอร์ตินและเรอัลกลุบฟอร์ตูนาเดบิโก และได้รับการสนับสนุนโดยเอกฉันท์เมื่อเด กัสโตร นำเสนอแนวคิดดังกล่าวด้วยตนเองในที่ประชุมราชสหพันธ์ฟุตบอลสเปน ณ กรุงมาดริด เมื่อวันที่ 22 กันยายน พ.ศ. 2466